Rettens dom (Sjette Afdeling) af 6. december 2023 – bet365Group mod EUIPO (bet365)
(Sag T-764/22) (1)
»EU-varemærker – ansøgning om EU-figurmærket bet365 – absolut registreringshindring – beskrivende karakter – artikel 7, stk. 1, litra c), i forordning (EU) 2017/1001«
1.      EU-varemærker – definition på og erhvervelse af et EU-varemærke – absolutte registreringshindringer – varemærker, som udelukkende består af tegn eller angivelser, der kan tjene til at betegne en vares eller en tjenesteydelses egenskaber – vurdering af, om et tegn er beskrivende – kriterier – sammensat varemærke
[Europa-Parlamentets og Rådets forordning 2017/1001, art. 7, stk. 1, litra c)]
(jf. præmis 12-14, 20, 33, 46 og 67-69)
2.      EU-varemærker – definition på og erhvervelse af et EU-varemærke – absolutte registreringshindringer – varemærker, som udelukkende består af tegn eller angivelser, der kan tjene til at betegne en vares eller en tjenesteydelses egenskaber – begreb – varemærke, der udgøres af et ord eller en neologisme, som består af en sammensætning af bestanddele
[Europa-Parlamentets og Rådets forordning 2017/1001, art. 7, stk. 1, litra c)]
(jf. præmis 29)
3.      EU-varemærker – definition på og erhvervelse af et EU-varemærke – absolutte registreringshindringer – varemærker, som udelukkende består af tegn eller angivelser, der kan tjene til at betegne en vares eller en tjenesteydelses egenskaber – figurmærket bet365
[Europa-Parlamentets og Rådets forordning 2017/1001, art. 7, stk. 1, litra c)]
(jf. præmis 36, 48, 63-66 og 70)
4.      EU-varemærker – definition på og erhvervelse af et EU-varemærke – bedømmelse af, om et tegn er egnet til at kunne registreres – udelukkende hensyntagen til de EU-retlige bestemmelser – forudgående registrering af varemærket i visse medlemsstater eller i tredjelande – afgørelser, der ikke binder Unionens retsinstanser
(Europa-Parlamentets og Rådets forordning 2017/1001)
(jf. præmis 38)
5.      EU-varemærker – EUIPO’s afgørelser – ligebehandlingsprincippet – princippet om god forvaltning – EUIPO’s tidligere afgørelsespraksis – legalitetsprincippet
(Europa-Parlamentets og Rådets forordning 2017/1001)
(jf. præmis 51 og 52)
6.      EU-varemærker – definition på og erhvervelse af et EU-varemærke – absolutte registreringshindringer – særskilt efterprøvelse af de forskellige registreringshindringer i forhold til hver enkelt af de varer og tjenesteydelser, der er omfattet af registreringsansøgningen – pligt til at begrunde afslaget på registreringsansøgningen – rækkevidde
(Europa-Parlamentets og Rådets forordning 2017/1001, art. 7, stk. 1, og art. 94, stk. 1, første punktum)
(jf. præmis 60)
Konklusion
1)
Afgørelsen truffet den 19. september 2022 af Fjerde Appelkammer ved Den Europæiske Unions Kontor for Intellektuel Ejendomsret (EUIPO) (sag R 622/2022-4) annulleres, for så vidt som den vedrører »tryksager og trykte publikationer, magasiner, håndbøger og nyhedsbulletiner, undervisningsmaterialer, kalendere, billetter, trykte kort« i klasse 16, »reklamevirksomhed, forretningsledelse, forretningsadministration, kontoropgaver, onlinedatabehandling, økonomiske prognoser, opinionsundersøgelser, markedsundersøgelser, modelarbejde til brug ved reklame eller til fremme af salg« i klasse 35 og »IT-rådgivnings-, vejlednings- og designtjenesteydelser, finansiering af afbetalingskøb og udlejning af computerprogrammer, computerprogrammering« i klasse 42.
2)
I øvrigt frifindes EUIPO.
3)
Hver part bærer sine egne omkostninger.
1 EUT C 35 af 30.1.2023.